स्टोर में आग लगी, सामान और नकदी जली
गुरदासपुर/दीनानगर | शनिवारकी रात हरभजन सिंह पुत्र सेवा सिंह वासी गांव कलीचपुर के घर के स्टोर में अचानक आग लग गई। वह एडीसी दफ्तर में कांट्रेक्ट बेसिस पर नौकरी करता है। आग से 5 लाख रुपए का सामान और 80 हजार रुपए सहित जरूरी दस्तावेज जल गए।
घर में दो भाई और माता-पिता रहते हैं। छोटे भाई का विवाह हुए करीब 2 महीने ही हुए हैं। दोनों भाइयों का सारा सामान स्टोर में ही पड़ा था। हरपाल सिंह ने बताया कि शनिवार को वे गुलजार सिंह की हुई मौत पर अफसोस जताने गए हुए थे और जब वे घर रहे थे तो पड़ोसियों ने बताया कि उनके घर से धुआं निकल रहा है। जब वे घर पर पहुंचे तो धुआं इतना ज्यादा था कि घर में प्रवेश करना मुश्किल था। किसी तरह उन्होंने पड़ोसियों की मदद से बाल्टियों से पानी डाल कर आग पर काबू पाया। आग लगने से घर में पड़ी रजाइयां, पेटी में पड़े सूट, जेवर, अलमारी, 80 हजार रुपए नकद, जरूरी दस्तावेज आदि जल गए। आग लगने का कारण पता नहीं चल सका है।
hin_Deva hin_Deva hin_Deva